TOP NUUS STORIES Citibank moet boete betaal
Die Amerikaanse bankgroep Citibank het ingestem om 'n administratiewe boete van net minder as 70 miljoen rand te betaal weens sy betrokkenheid by 'n buitelandse valutakartel.Die Mededingingskommissie sê die skikking is nie meer as tien persent van Citibank se omset in Suid-Afrika nie.
Jaco van Heerden is aangewys as skeidsregter vir Saterdagaand se Superrugby-kragmeting Jaco van Heerden is aangewys as skeidsregter vir Saterdagaand se Superrugby-kragmeting tussen die Stormers en die Bulls op Nuweland in Kaapstad.
In die wedstryd tussen die Southern Kings en die Jaguares van Argentinië in Port Elizabeth vroeër die middag sal Jaco Peyper die fluitjie blaas, en Quinton Immelman sal in beheer wees van die wedstryd tussen die Cheetahs en die Lions wat net ná drieuur Saterdagmiddag in Bloemfontein begin.
Die Nieu-Seelander, Nick Briant, is aangewys vir Vrydag se wedstryd tussen die Sharks en die Reds in Brisbane.
Die voormalige Stormers-vleuel, Egon Seconds, sal sy debuut as skeidsregter in Superrugby in Saterdag se kragmeting tussen die Sunwolves en die Hurricanes in Tokio maak.
‘n Regsgeding begin vandag in die Hooggeregshof in Kaapstad
‘n Regsgeding begin vandag in die Hooggeregshof in Kaapstad oor die beweerde onwettige bedrywighede van ‘n omstrede Australiese mynmaatskappy langs die Weskus wat tot groot omgewingskade gelei het.
Torminmaatskappy het ‘n aansoek ingedien waarin aangevoer word dat die nasionale departement van Omgewingsake en die Wes-Kaapse departement nie jurisdiksie het om ‘n omgewingsbestuursprogram op die maatskappy af te dwing nie.
Mynbedrywighede by die Tormin-sandmyn naby Lutzville, sowat 400 kilometer van Kaapstad, het glo daartoe gelei dat ’n krans teen die see in Januarie 2015 ineengestort het.
Nuus oor Waterbeperking in Kaapstad
Die Stad Kaapstad gaan van vandag af die name van inwoners wat hul nie aan die waterbeperkings steur nie, openbaar maak.
Die stad sê in sy pogings om die belangrikheid van besparing nog verder te benadruk, het hy nie ‘n ander keuse as om die name van verbruikers wat skuldig bevind word, te publiseer nie.
Damvlakke in die Wes-Kaap is intussen steeds besig om te daal en vyf munisipaliteite is reeds tot rampgebiede verklaar.
Jackson Mthembu sten Cyril Ramaphosa
Die ANC se parlementêre hoofsweep, Jackson Mthembu, het sy steun toegesê aan adjunk-president Cyril Ramaphosa as dié party se volgende leier.
Hy het in ‘n onderhoud met News24 gesê Ramaphosa se posisie as adjunk beteken dat hy die volgende president moet word.
Mthembu sê die ANC het die pos geskep juis om ‘n persoon te hê wat gereed is om oor te neem indien enigiets met die president gebeur.
Meer as 50-duisend studente aansoeke om finansiering was onsuksesvol
Meer as 50-duisend studente se aansoeke om finansiëring deur die nasionale finansiële hulpskema vir studente vanjaar, was onsuksesvol.Die voorsitter van die NSFAS-raad, Sizwe Nxasana, sê byna 162-duisend aansoeke is ontvang.Onsuksesvolle studente -- meestal uit die sogenaamde vermiste middelgroep -- kan nog tot 28 Februarie appelleer.Die regering het in Januarie benadruk dat arm studente wat vir NSFAS kwalifiseer, asook die middelgroep, nie vanjaar meer vir klasgeld sal hoef te betaal nie.
Zuma weer gevra om te bedank
Die voormalige tesourier-generaal van die ANC, Mathews Phosa, het ‘n beroep op president Jacob Zuma gedoen om te bedank.Hy sê in ‘n meningstuk in die Sunday Independent indien Zuma dit nie doen nie, sal die geskiedenis hom beoordeel as die hoofargitek van die vernietiging van die ANC.Phosa sê hy weet hy is nie die enigste een wat so voel nie – daar is kabinetministers en lede van die regerende party se nasionale uitvoerende komitee wat ook so voel en hy pleit by hulle om daaroor te praat.Hy sê die toekoms en die onvermydelike kan nie telkemale uitgetsel word nie – dit dui op lafhartigheid en ‘n gebrek aan besliste leierskap.
AB de Villiers prys Phehlukwayo se vertoning met kolf
Die kaptein van Suid-Afrika se eendagspan, AB de Villiers, sê hy is baie beïndruk met die talent en temperament van Andile Phehlukwayo wat gister met sy 29 lopies van 23 balle gehelp het om Nieu-Seeland in die eerste van vyf wedstryde in Hamilton te klop.Hy sê Phehlukwayo het aan die einde deurslaggewende grenshoue geslaan toe dit gelyk het of Suid-Afrika nie sy 12de agtereenvolgende oorwinning sou kon behaal om die rekord te ewenaar nie.
Fedusa beweer aanstelling van Molefe kan markte in buurland destabiliseer
Die vakverbond, Fedusa, sê indien die voormalige uitvoerende hoof van Eskom, Brian Molefe, moontlik as minister of adjunk-minister van Finansies aangestel word, sal dit die markte ernstig destabiliseer en die integriteit van die Parlement ondermyn.
Fedusa het in ‘n verklaring gereageer op die parlement se bevestiging dat Molefe as ’n parlementslid vir Noordwes ingehuldig gaan word.
Trump looi die media
Amerika se president Donald Trump het ‘n striemende aanval op die media gedoen tydens ‘n nuuskonferensie in die Withuis oor sy vertoning in die eerste paar weke in die amp.
Hy het onder meer aan joernaliste gesê hul vlak van oneerlikheid is buite beheer.
Suid-Afrikaanse OB bly in die nuus
Die Openbare Beskermer, advokaat Busisiwe Mkhwebane, sê sy is bewus van die negatiewe persepsies oor haar kantoor, maar dat dit meestal in die sosiale media is.
Sy het die Gautengse wetgewer in Johannesburg toegespreek en gesê daarom wil sy regstreeks met Suid-Afrikaners in gesprek tree om te sê dat die OB se kantoor daar is om die gemeenskap te dien.
Lesings opgeskort by Tswane kampus van Universiteit vir Tegnologie
Zuma oor sy planne vir transformasie
TLU SA moeg vir grondsteel beskuldigings
Dineo laat spoor van verwoesting in Mosambiek
Bladsy 2 van 364 BeginVorige12345678910VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.